《中春写怀寄沈彬员外》
唐代·李建勋

省从骑竹学讴吟，便殢光阴役此心。寓目不能闲一日，

闭门长胜得千金。窗悬夜雨残灯在，庭掩春风落絮深。

唯有故人同此兴，近来何事懒相寻。

作者简介：李建勋[公元八七二年左右至九五二年]字致尧，广陵人。（全唐诗作陇西人。此从唐才子传）约生于唐懿宗咸通十三年，卒于周太祖广顺二年，年约八十一岁。少好学能属文，尢工诗。南唐主李昪镇金陵，用为副使，预禅代之策，拜中书侍郎同平章事。昪元五年，（公元九四一年）放还私第。嗣主璟，召拜司空。以司徒致仕，赐号钟山公，年已八十。时宋齐丘隐居洪州西山，建勋常往造谒致敬。后归高安别墅，一夕，无病而终。建勋著有钟山集二十卷，《唐才子传》传于世。